A Bizottság 96/55/EK irányelve

(1996. szeptember 4.)

az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló 76/769/EGK tanácsi irányelv I. mellékletének a műszaki fejlődéshez történő második hozzáigazításáról (klórozott oldószerek)

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 94/60/EK irányelvvel [1] módosított, az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvre [2] és különösen annak a 89/678/EGK tanácsi irányelv [3] által bevezetett 2a. cikkére,

mivel egyes klórozott oldószerek veszélyt jelentenek az egészségre és a környezetre, és ezért anyagokban vagy készítményekben nem hozhatók forgalomba a lakosság számára;

mivel az Európai Parlament és a Tanács 94/60/EK irányelve, amely tizennegyedik alkalommal módosítja a 76/769/EGK irányelvet, meghatározta, hogy nyolc klórozott oldószert nem lehet alkalmazni a lakosság számára forgalomba hozott anyagokban és készítményekben;

mivel azóta kiderült, hogy ezek a klórozott oldószerek veszélyt jelentenek az egészségre és a környezetre, amennyiben azokat a jelenleg alkalmazott oldószerek helyett alkalmazzák permetezéses módszer használatakor, mint pl. felületek vagy textíliák tisztításakor;

mivel a nyolc klórozott oldószer használatát meg kell tiltani olyan anyagokban és készítményekben, amelyeket ilyen permetezéses módszerrel történő alkalmazásra hoznak forgalomba;

mivel az ebben az irányelvben a klórozott oldószerek használatára megállapított korlátozások figyelembe veszik a biztonságos alternatívákra vonatkozó jelenlegi ismereteket és technikákat;

mivel ez az irányelv a klórozott oldószerek kockázatainak előzetes elemzésen és a korlátozások előnyeinek és hátrányainak előzetes elemzésén alapul; mivel a kloroform emberekre és a környezetre vonatkozó kockázatának általános értékelése a 793/93/EGK tanácsi rendelet [4] és a 1488/94/EK bizottsági rendelet [5] szerint folyamatban van;

mivel ez az irányelv nem érinti a munkavállalók védelmére vonatkozó minimumkövetelményeket megállapító közösségi előírásokat, amelyet a 89/391/EGK tanácsi irányelv [6] és az azon alapuló egyedi irányelvek tartalmaznak, különös tekintettel a 90/394/EGK tanácsi irányelvre [7];

mivel az ebben az irányelvben előírt intézkedések összhangban vannak a veszélyes anyagok és készítmények kereskedelme technikai akadályainak felszámolásáról szóló irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 76/769/EGK irányelv I. mellékletét ezen irányelv mellékletének megfelelően hozzáigazították a műszaki fejlődéshez.

2. cikk

A tagállamok elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek 1997. december 31-ig megfeleljenek, és erről haladéktalanul tájékoztatják a Bizottságot. Ezeket a rendelkezéseket 1998. június 30-tól alkalmazzák.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

3. cikk

Ennek az irányelvnek a tagállamok a címzettjei.

Kelt Brüsszelben, 1996. szeptember 4-én.

a Bizottság részéről

Martin Bangemann

a Bizottság tagja

[1] HL L 365., 1994.12.31., 1. o.

[2] HL L 262., 1976.9.27., 201. o.

[3] HL L 398., 1989.12.30., 24. o.

[4] HL L 84., 1993.4.5., 1. o.

[5] HL L 161., 1994.6.29., 3. o.

[6] HL L 183., 1989.6.29., 1. o.

[7] HL L 196., 1990.7.26., 1. o.

--------------------------------------------------

MELLÉKLET

"A 76/769/EGK irányelv I. mellékletében a 33–40. pontok helyébe a következő pontok lépnek:

Anyagok, anyagok csoportjainak vagy készítmények megnevezése | A korlátozás feltételei |

33. Kloroform CAS szám 67-66-3 34. Szén-tetraklorid CAS szám 56-23-5 35. 1,1,2-triklóretán CAS szám 79-00-5 36. 1,1,2,2-tetraklóretán CAS szám 79-34-5 37. 1,1,2,2-tetraklóretán CAS szám 630-20-6 38. pentaklóretán CAS szám 76-01-7 39. 1,1-diklóretilén CAS szám 75-35-4 40. 1,1,1-triklóretán CAS szám 71-55-6 | Nem használható 0,1 tömeg%-os vagy annál nagyobb koncentrációban olyan anyagokban és készítményekben, amelyeket a lakosság számára hoznak forgalomba és/vagy használnak permetezésre, mint pl. felületek vagy szálak tisztítása. A veszélyes anyagok és készítmények osztályozására, csomagolására és címkézésre vonatkozó egyéb közösségi rendelkezések sérelme nélkül az ezeket az anyagokat 0,1 %-os vagy annál nagyobb koncentrációban tartalmazó anyagok és készítmények csomagolásán jól olvashatóan és letörölhetetlenül fel kell tüntetni: "Kizárólag ipari létesítményekben használható". Ettől eltérve ez a rendelkezés nem vonatkozik: a)a legutóbb a 93/39/EGK irányelvvel módosított 65/65/EGK irányelv szerinti emberi felhasználásra szánt vagy az állatgyógyászatban használt gyógyszernél;b)a legutóbb a 93/35/EGK irányelvvel módosított 76/768/EGK irányelv szerinti kozmetikai termékekre. |

--------------------------------------------------